CELEX: 31974R0306
Language: ro
Date: 1974-02-04 00:00:00
Title: Regulamentul (CEE) nr. 306/74 al Consiliului din 4 februarie 1974 privind importurile de ulei de măsline din Turcia

03/Volumul 02
            
            
               RO
            
            
               Jurnalul Ofícial al Uniunii Europene
            
            
               29
            
         31974R0306
   
               L 034/11
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 306/74 AL CONSILIULUI
   
   din 4 februarie 1974
   privind importurile de ulei de măsline din Turcia
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei,
   având în vedere avizul Adunării parlamentare (1),
   întrucât articolul 7 din anexa 6 la Protocolul Adițional semnat la Bruxelles la 23 noiembrie 1970, modificat prin Acordul sub forma unui schimb de scrisori semnat la Bruxelles, la 23 noiembrie 1973, prevede un regim special pentru importurile de ulei de măsline de la subpoziția nr. 15.07 A II din Tariful Vamal Comun, obținut în totalitate în Turcia și transportat direct din această țară în Comunitate; întrucât, înainte de aplicarea regimului, trebuie adoptate normele de aplicare;
   întrucât, cu condiția ca Turcia să impună o taxă specială la export, regimul special asigură o reducere standard de 0,50 unități de cont pentru 100 de kilograme la prelevarea pentru respectivul ulei și o reducere a prelevării cu valoarea taxei speciale, de până la 4,5 unități de cont pentru 100 de kilograme;
   întrucât, în conformitate cu acordul menționat anterior, trebuie să se asigure un efect al taxei speciale la export de creștere a prețului pentru ulei la importurile în Comunitate; întrucât, pentru a asigura aplicarea corectă a tratamentului în cauză, trebuie adoptate toate măsurile necesare în scopul asigurării că taxa specială la export este plătită la importurile de ulei,
   ADOPTĂ PREZENTUL REGULAMENT:
   Articolul 1
   Atunci când Turcia impune o taxă specială la exportul de ulei de măsline, altul decât uleiul de măsline rafinat de la subpoziția 15.07 A II din Tariful Vamal Comun, obținut în totalitate în Turcia și transportat direct din această țară în Comunitate, prelevarea la importul uleiului în cauză în Comunitate este prelevarea calculată în conformitate cu articolul 13 din Regulamentul nr. 136/66/CEE al Consiliului (2) din 22 septembrie 1966 de stabilire a unei organizări comune a pieței în sectorul uleiurilor și grăsimilor, modificat ultima dată prin Regulamentul (CEE) nr. 1707/73 (3), minus:
   
               —
            
            
               0,50 unități de cont pentru 100 de kilograme și
            
         
               —
            
            
               o sumă egală cu valoarea taxei speciale la exportul de ulei din Turcia, de până la 4,5 unități de cont pentru 100 de kilograme.
            
         Articolul 2
   Regimul prevăzut în articolul 1 se aplică tuturor importurilor pentru care importatorul poate face dovada reflectării taxei speciale la export în prețul la import.
   Articolul 3
   Atunci când Turcia nu impune taxa specială la export, prelevarea la importurile de ulei în Comunitate prevăzută în articolul 1 este cea calculată în conformitate cu articolul 13 din Regulamentul nr. 136/66/CEE al Consiliului, minus 0,50 unități de cont pentru 100 de kilograme.
   Articolul 4
   Normele de aplicare a prezentului regulament și în special a articolului 2 se adoptă în conformitate cu procedura stabilită în articolul 38 din Regulamentul nr. 136/66/CEE.
   Articolul 5
   Regulamentul (CEE) nr. 1235/71 al Consiliului (4) din 7 iunie 1971 privind importurile de ulei de măsline din Turcia se abrogă.
   Articolul 6
   Prezentul regulament intră în vigoare în ziua intrării în vigoare a acordului sub forma unui schimb de scrisori, semnat la 23 noiembrie 1973, de modificare a articolului 7 din anexa la Protocolul Adițional la acord (5), de stabilire a unei asocieri între Comunitatea Economică Europeană și Turcia.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 februarie 1974.
      
         
            Pentru Consiliu
         
         
            Președintele
         
         W. SCHEEL
         
      
   
   
      (1)  JO C 2, 9.1.1974, p. 75.
   
      (2)  JO 172, 30.9.1966, p. 3025/66.
   
      (3)  JO L 175, 29.6.1973, p. 5.
   
      (4)  JO L 130, 16.6.1971, p. 55.
   
      (5)  Data intrării în vigoare a acordului în cauză va fi publicată în Jurnalul Oficial al Comunităților Europene.